Úradný vestník L 227 , 23/08/2001 S. 0041 - 0043



Smernica Komisie 2001/63/ES zo 17. augusta 2001, ktorou sa prispôsobuje technickému pokroku smernica Európskeho parlamentu a Rady 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov, inštalovaných v necestných pojazdných strojoch KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 97/68/ES zo 16. decembra 1997 o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov, inštalovaných v necestných pojazdných strojoch [1] a najmä na jej článok 14, keďže: (1) Rozsah platnosti nariadenia Európskej hospodárskej komisie (EHK) č. 96 o emisiách motorov so vznetovým zapaľovaním, montovaných do poľnohospodárskych a lesných traktorov bol rozšírený tak, aby sa vzťahoval aj na ostatné typy mimocestných pojazdných strojov. (2) Európske spoločenstvo je zmluvnou stranou predpisu EHK. (3) Je potrebné zjednotiť technické požiadavky uvedeného predpisu s príslušnými požiadavkami smernice 97/68/ES. (4) Opatrenia predpokladané v tejto smernici sú v súlade so stanoviskom Výboru pre prispôsobenie technickému pokroku, ustanoveným smernicou Rady 92/53/EHS [2]. (5) Smernica 97/68/ES by sa mala príslušne zmeniť a doplniť, PRIJALA TÚTO SMERNICU: Článok 1 Príloha III a IV smernice 97/68/ES sa týmto mení a dopĺňa v súlade s prílohou tejto smernice. Článok 2 Smernica nezbavuje platnosti žiadne schválenie udelené pred dátumom uvedeným v článku 3 podľa smernice 97/68/ES, ani nebráni rozšíreniu takých schválení podľa ustanovení smernice, na základe ktorých boli pôvodne udelené. Článok 3 Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2002. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 17. augusta 2001 Za Komisiu Margot Wallström člen Komisie [1] Ú. v. ES L 59, 27.2.1998, s. 1. [2] Ú. v. ES L 225, 10.8.1992, s. 1. -------------------------------------------------- PRÍLOHA Zmeny a doplnky príloh III a IV smernice 97/68/ES 1. Príloha III sa mení a dopĺňa takto: 1)v bode 2.2.2 sa vzorec nahrádza takto:0,96 ≤ fa ≤ 1,06 2) v doplnku 2, v bode 1.2.1 v tretej zarážke sa"CO" nahrádza "CO2"; 3) v doplnku 2 sa bod 1.9.2.2 nahrádza takto: "1.9.2.2. Kontrola krížovej citlivosti vodnej pary Táto kontrola sa vzťahuje iba na merania mokrej koncentrácie plynu. Výpočet krížovej citlivosti vodnej pary má zohľadňovať riedenie ciachovacieho plynu NO vodnou parou a nastavenie koncentrácie vodnej pary zmesi na koncentráciu očakávanú počas testovania. Ciachovací plyn NO s koncentráciou 80 až 100 % plného rozsahu stupnice normálneho prevádzkového rozsahu má prejsť cez (H)CLD a zaznamená sa hodnota NO ako D. Plyn NO má prebublať cez vodu pri teplote miestnosti, prejsť cez (H)CLD a má sa zaznamenať hodnota NO ako C. Stanoví sa teplota vody a zaznamená sa ako F. Stanoví sa zaznamená sa ako G tlak nasýtených pár zmesi, ktorý zodpovedá teplote vody prebublávača (F). Koncentrácia vodnej pary (v %) zmesi sa vypočíta nasledovne: +++++ TIFF +++++ a zaznamená sa ako H. Očakávaná koncentrácia riedeného ciachovacieho plynu NO (vo vodnej pare) sa vypočíta nasledovne: +++++ TIFF +++++ a zaznamená sa ako De. U výfukových plynov z dieselového motora sa odhadne maximálna koncentrácia vodnej pary výfukových plynov (v %) očakávaná počas skúšania, za predpokladu atómového pomeru H/C paliva 1,8 ku 1, z nezriedenej koncentrácie ciachovacieho plynu CO2 (A, tak, ako je meraná v bode 1.9.2.1) nasledovne: Hm = 0,9 × A a zaznamená sa ako Hm. Krížová citlivosť vodnej pary sa vypočíta nasledovne: % krížová citlivosť H2O =a nesmie byť väčšia +++++ TIFF +++++ než 3 % plného rozsahu stupnice. De : očakávaná zriedená koncentrácia NO (ppm) C : zriedená koncentrácia NO (ppm) Hm : maximálna koncentrácia vodnej pary (%) H : skutočná koncentrácia vodnej pary (%) Poznámka: Je dôležité, aby ciachovací plyn NO obsahoval minimálnu koncentráciu NO2 pre túto kontrolu, pretože absorpcia NO2 vo vode sa vo výpočte krížovej citlivosti nebrala do úvahy." 4) v doplnku 3 v bode 1.4.4 sa u jednofiltrovej metódy druhý vzorec korekcie základného stavu pre hmotnostný prietok častíc mení nasledovne: +++++ TIFF +++++ 2. Príloha IV sa mení a dopĺňa takto: 1) v tabuľke v druhom stĺpci má riadok 17 (riadok "Neutralizačné číslo (silná kyselina" )) nasledovné znenie: "maximálne 0,20 mg KOH/g" | 2) Druhá vety v poznámke 9 sa mení takto: "Na účely prvého schválenia motora, bez žiadnych dodatočne upravovaných výfukových plynov, na žiadosť žiadateľa je povolená ako menovitá hodnota pre obsah síry hodnota 0,05 hmotnostného % (minimum 0,03 hmotnostného %) a v tomto prípade musí byť úroveň meraných častíc korigovaná smerom hore na priemernú hodnotu, ktorá je menovite špecifikovaná pre obsah síry v palive (0,15 hmotnostného %) podľa rovnice uvedenej nižšie:". --------------------------------------------------